input: KOMMISSIONENS GENNEMFØRELSESAFGØRELSE
  af 9. oktober 2014
  om ændring af beslutning 2003/467/EF for så vidt angår erklæring af visse regioner i Polen som officielt frie for enzootisk kvægleukose
  (meddelt under nummer C(2014) 7141)
  (EØS-relevant tekst)
  (2014/708/EU)
  EUROPA-KOMMISSIONEN HAR -
  under henvisning til traktaten om Den Europæiske Unions funktionsmåde,
  under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag D, kapitel I, punkt E, og
  ud fra følgende betragtninger:
  (1)
  Direktiv 64/432/EØF finder anvendelse på handel i Unionen med kvæg og svin. Det fastsættes ligeledes, på hvilke betingelser en medlemsstat eller en region heraf kan erklæres officielt fri for enzootisk kvægleukose for så vidt angår kvægbesætninger.
  (2)
  I bilag III til Kommissionens beslutning 2003/467/EF (2) findes en liste over de medlemsstater og regioner heraf, der er erklæret officielt frie for enzootisk kvægleukose.
  (3)
  Polen har forelagt Kommissionen dokumentation, der viser, at betingelserne i direktiv 64/432/EØF for status som officielt fri for enzootisk kvægleukose er opfyldt for 12 administrative regioner (powiaty) inden for den større administrative enhed (voivodship) zachodniopomorskie.
  (4)
  På grundlag af evalueringen af den dokumentation, der er fremlagt af Polen, bør de pågældende regioner erklæres for officielt frie for enzootisk kvægleukose.
  (5)
  Bilag III til beslutning 2003/467/EF bør derfor ændres i overensstemmelse hermed.
  (6)
  Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder -
  VEDTAGET DENNE AFGØRELSE:
  Artikel 1
  Bilag III til beslutning 2003/467/EF ændres som angivet i bilaget til denne afgørelse.
  Artikel 2
  Denne afgørelse er rettet til medlemsstaterne.
  Udfærdiget i Bruxelles, den 9. oktober 2014.